Orta Kolıma ulusu

Orta Kolıma ulusu () — Rusiya Federasiyası, Saxa Respublikasının ərazisinə daxil olan inzibati rayon. İnzibati mərkəzi Srednekolımsk şəhəridir. Ulus mərkəzi respublikanın paytaxtı Yakutskdan quru yolu ilə 2664 km, su yolu ilə 3940 km, hava yolu ilə 1485 km məsafədə yerləşir:

 Coğrafiyası 
Ulusun sahəsi 125,2 min km²-dir. Cənubdan Yuxarı Kolıma ulusu, qərbdən Abıy ulusu, şimal-qərbdən Allayıaxa ulusu, şimaldan Aşağı Kolıma ulusu, şərqdən Çukotka Muxtar Dairəsi ilə və cənub-şərqdən Maqadan vilayəti ilə həmsərhəddir.

 Təbii şərait 
Ulus ərazisində düz relyef üstünlük təşkil edir. Ulusun əhəmiyyətli bir hissəsi Kolıma ovalığını əhatə edir. Qərbdə Alazey yaylası, şərqdə Yukaqir yaylası geniş ərazini tutur. Kolıma və Alazey çayları ulus ərazisindən axır. Çoxlu gölləri vardır.

Yanvar ayının orta temperaturu −38 ° C, iyul +12 ° C-dir. İllik yağıntının miqdarı 150 mm-dən 300 mm-ə (Yukagir yaylasında) dəyişir.

Ulusun şimal-şərq hissəsində "Kolıma" təbii parkı yerləşir.

 Tarixi 
Ulus 25 may 1930-cu ildə qurulmuşdur. Ulusun mərkəzi olan Srednekolımsk şəhəri 1643-cü ildə rus tədqiqatçıları tərəfindən qurulmuşdur.

 Əhalisi 
1 yanvar 2012-ci il tarixinə təxminən 20 milləti təmsil edən Orta Kolıma ulusunun əhalisi 7793 nəfərdir, onlardan 3505-i şəhərdə, 4288-i kənd yerlərində yaşayır.
Milli tərkib Ulusun şərqindəki Beryozovka kəndi evenlərin daimi kompakt yaşayış yeridir.
Urbanizasiya Ulus əhalisinin 46,53 % -i şəhər şəraitində (Srednekolımsk ş.) yaşayır.

 Yerli özünü idarəetmə 
Orta Kolıma ulusu ərazisinə 1 şəhər və 9 kənd inzibati vahidliyinə ümumilikdə 15 yaşayış məntəqəsi daxildir. Ulus ərazisinə daxil olan yaşayış mənttəqələri: Aleko-Kyuyol k., Arqaxtax k., Beryozovka k., Lobuya q., Nalimsk k., Roman q., Svatay k., Soyanqi q., Suççino q., Srednekolımsk ş., Sılqı-Itar k., Urodan k., Xatınqınax k., Ebyax k.

 İqtisadiyyat 
Ulus iqtisadiyyatının əsasını əkinçilik (maldarlıq, atçılıq, şimal maralı və heyvandarlıq), balıqçılıq və xəz ticarəti təşkil edir.

 Nəqliyyat 
Srednekolımskda bir hava limanı və çay priçalı vardır.

 İstinadlar